**Patrick Thoresen** (s. 7. marraskuuta 1983 Oslo, Norja) on norjalainen jääkiekkoilija, joka pelaa kaudella 2019–2020 Norjan GET-ligaenin Storhamar Ishockey -joukkueessa. Hän on pelannut urallaan SHL:ssä, KHL:ssä ja noin 100 ottelua NHL:ssä vuosina 2006–2008. Thoresen on edustanut Norjan maajoukkuetta useissa turnauksissa, muun muassa vuosien 2010 ja 2014 talviolympialaisissa.

Ura
---

### Seurajoukkueissa

Thoresen aloitti pääsarjauransa Norjan liigan Storhamar Dragons -joukkueessa, jossa pelasi vuosina 1999–2001 ennen siirtymistään Pohjois-Amerikkaan. Kaudella 1999–2000 Storhamar voitti Norjan-mestaruuden. Kaudet 2001–2003 hän pelasi QMJHL-juniorisarjassa Baie-Comeau Drakkarin ja Moncton Wildcatsin joukkueessa.

Kauden 2003–2004 Thoresen pelasi pääosin Ruotsin toiseksi korkeimmalla sarjatasolla Allsvenskanissa Mörrumissa, mutta pelasi myös kaksi ottelua Elitserienin Djurgårdenissa. Kaudet 2004–2006 Thoresen pelasi vakituisesti Ruotsin Elitserienissä Djurgårdenissa. Jälkimmäinen kaudella hän teki 36 pistettä 50 ottelussa. Hän pelasi keväällä 2006 pudotuspelit Itävallassa Salzburgin joukkueessa.

Kesällä 2006 Thoresen teki kahden vuoden pelaajasopimuksen NHL-seura Edmonton Oilersin kanssa. Ensimmäisen NHL-maalinsa hän teki 12. lokakuuta 2006 San Jose Sharksia vastaan. Ensimmäisellä kaudellaan hän pelasi 68 ottelua Edmontonissa ja viisi AHL-liigan Wilkes-Barre/Scranton Penguinsissa. Toisella kaudellaan hän oli harvemmin Edmontonin kokoonpanossa ja pelasi enemmän AHL:ssa, Springfield Falconsissa. Hänet valittiin AHL:n viikon pelaajaksi lokakuun toisella viikolla tehtyään kolmessa ottelussa tehopisteet 2+3. Thoresen nostettiin Edmontonin kokoonpanoon marraskuun lopulla Aleš Hemskýn loukkaannuttua. Hän kuitenkin pelasi vain yhden ottelun tammikuussa, ja Edmonton lähetti hänet takaisin farmijoukkueeseen kahden viikon kuntoutusjaksolle. Kahden viikon kuntoutusjakson jälkeen Edmonton piti Thoresenin farmijoukkueessa, minkä seurauksena hän joutui waiver-listalle, josta Philadelphia Flyers otti hänet.

Philadelphiassa Thoresenista tuli ensimmäinen norjalaispelaaja, joka on pelannut NHL:n pudotuspeleissä, kun hän oli kentällä pudotuspeleissä keväällä 2008. Kesällä Thoresen ei päässyt yhteisymmärrykseen Philadelphian kanssa uudesta sopimuksesta. Thoresen olisi halunnut yksisuuntaisen sopimuksen, jonka ansiosta hän olisi saanut saman palkan farmijoukkueessa kuin NHL:ssäkin, mutta Philadelphia ei suostunut tähän. Thoresen siirtyi pelaamaan Eurooppaan. Hän teki heinäkuussa Sveitsin pääsarjassa pelaavan HC Luganon kanssa vuoden pelaajasopimuksen. Thoresen nimettiin joukkueen varakapteeniksi ja ha teki tehopisteet 22+41=63 pelaamissaan 48 ottelussa. Kaudeksi 2009–2010 hän siirtyi KHL:n Salavat Julajev Ufaan, jossa hän pelasi 56 ottelua tehopisteillä 24+33=57. Seuraavalla kaudella Thoresen jatkoi Ufassa ja teki 54 ottelussa pisteet 29+36=65. Hän pelasi kummallakin Ufa-kaudella KHL:n tähdistöottelussa. Toisella kaudellaan hän teki pudotuspeleissä tehot 3+15 ja voitti pudotuspelien syöttötilaston. Ufan kausi päättyi Gagarin cupin voittoon.

Kaudeksi 2011–2012 hän siirtyi SKA Pietariin.

Kaudeksi 2015–2016 Thoresen halusi pois Venäjältä ja siirtyi Djugårdeniin.

### Maajoukkueessa

Thoresen edusti Norjan nuorisomaajoukkueita monessa arvoturnauksessa. Hän oli nostamassa Norjaa 18-vuotiaiden MM-kilpailuissa B-sarjasta MM-tasolle vuonna 2000 ja seuraavana vuonna hän pelasi sekä Norjan 18-vuotiaiden MM-joukkueessa että Norjan 20-vuotiaiden joukkueessa nuorten kilpailujen kakkostasolla. Nuorten MM-kilpailujen ensimmäisessä divisioonassa Thoresen pelasi vielä vuonna 2002.

Ensimmäisen kerran Thoresen edusti Norjan maajoukkuetta miesten arvoturnauksessa 1.divisioonan MM-kilpailuissa vuonna 2004. Vuonna 2005 Thoresen oli nostamassa Norjaa 1. divisioonasta MM-tasolle. Vuonna 2004 Thoresen oli Norjan paras pistemies tehopisteillä 4+5 ja koko turnauksen kolmanneksi tehokkain pelaaja.

Vuonna 2006 ja 2007 Thoresen oli Norjan mukana MM-kilpailujen pääsarjassa. Vuonna 2010 Thoresen edusti Norjaa olympialaisissa.

Perhe
-----

Patrick Thoresenin isä Petter on entinen jääkiekkoilija ja nykyinen jääkiekkovalmentaja sekä veli Steffen on jääkiekkoilija.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1999–00 | Storhamar Dragons | NEL | 25 | 7 | 8 | 15 | 4 | – | – | – | – | – |
| 2000–01 | Storhamar Dragons | NEL | 40 | 18 | 27 | 45 | 24 | – | – | – | – | – |
| 2001–02 | Moncton Wildcats | QMJHL | 60 | 30 | 43 | 73 | 37 | 50 | 1 | 2 | 3 | 12 |
| 2002–03 | Baie-Comeau Drakkar | QMJHL | 71 | 33 | 75 | 108 | 57 | 12 | 2 | 8 | 10 | 8 |
| 2003–04 | Mörrum GoIS | HAS | 38 | 19 | 22 | 41 | 40 | – | – | – | – | – | MMB | 5 | 4 | 5 | 9 | 2 |
|  | Djurgården | SEL | 3 | 0 | 0 | 0 | 2 | – | – | – | – | – |
| 2004–05 | Djurgården | SEL | 30 | 10 | 7 | 17 | 33 | 12 | 2 | 2 | 4 | 29 | MMB | 5 | 4 | 4 | 8 | 2 |
| 2005–06 | Djurgården | SEL | 50 | 17 | 19 | 36 | 44 | – | – | – | – | – | MM | 5 | 2 | 0 | 2 | 6 |
|  | EC Salzburg | ÖEL | – | – | – | – | – | 9 | 4 | 7 | 11 | 12 |
| 2006–07 | Edmonton Oilers | NHL | 68 | 4 | 12 | 18 | 52 | – | – | – | – | – | MM | 6 | 1 | 4 | 5 | 2 |
|  | Wilkes-Barre/Scranton | AHL | 5 | 1 | 5 | 6 | 4 | – | – | – | – | – |
| 2007–08 | Edmonton Oilers | NHL | 17 | 2 | 1 | 3 | 6 | – | – | – | – | – |
|  | Philadelphia Flyers | NHL | 21 | 0 | 5 | 5 | 8 | 14 | 0 | 2 | 2 | 4 |
|  | Springfield Falcons | AHL | 29 | 13 | 13 | 26 | 13 | – | – | – | – | – |
| 2008–09 | HC Lugano | NLA | 48 | 22 | 41 | 63 | 83 | 7 | 1 | 7 | 8 | 2 |
| 2009–10 | Salavat Ufa | KHL | 56 | 24 | 33 | 57 | 71 | 15 | 5 | 9 | 14 | 37 | OK | 4 | 0 | 5 | 5 | 0 |
| 2010–11 | Salavat Ufa | KHL | 54 | 29 | 36 | 65 | 30 | 21 | 3 | 15 | 18 | 16 |
| 2011–12 | SKA Pietari | KHL | 45 | 15 | 27 | 42 | 34 | 15 | 2 | 4 | 6 | 10 | MM | 8 | 7 | 11 | 18 | 4 |
| 2012–13 | SKA Pietari | KHL | 52 | 21 | 30 | 51 | 49 | 15 | 3 | 11 | 14 | 10 | MM | 7 | 1 | 1 | 2 | 16 |
| 2013–14 | SKA Pietari | KHL | 37 | 11 | 19 | 30 | 44 | 10 | 5 | 8 | 13 | 0 | OK | 4 | 1 | 1 | 2 | 2 |
| 2014–15 | SKA Pietari | KHL | 48 | 17 | 20 | 37 | 28 | 22 | 9 | 8 | 17 | 14 | MM | 7 | 4 | 3 | 7 | 6 |
| 2015–16 | Djurgården | SHL | 49 | 15 | 33 | 48 | 34 | 8 | 3 | 6 | 9 | 31 |
| 2016–17 | ZSC Lions | NLA | 50 | 18 | 27 | 45 | 36 | 4 | 1 | 3 | 4 | 4 | OQ | 3 | 0 | 4 | 4 | 0 |
| 2017–18 | Storhamar Dragons | NEL | 23 | 7 | 18 | 25 | 18 | – | – | – | – | – | OK | 5 | 1 | 1 | 2 | 0 |
|  | SKA Pietari | KHL | 15 | 4 | 7 | 11 | 6 | 12 | 1 | 5 | 6 | 14 |
| KHL yhteensä | 307 | 121 | 172 | 293 | 262 | 110 | 28 | 60 | 88 | 96 |
| NLA yhteensä | 98 | 40 | 68 | 108 | 119 | 11 | 2 | 10 | 12 | 6 |
| NHL yhteensä | 106 | 6 | 18 | 24 | 66 | 14 | 0 | 2 | 2 | 4 |

Lähteet
-------

* Patrick Thoresen *Elite Prospects*. Everysport Media Group AB.  (englanniksi)
* Patrick Thoresen Legends of Hockey -sivustolla (englanniksi)

### Viitteet

1. 1 2 3 4 5 6  Patrick Thoresen *Elite Prospects*. Everysport Media Group AB.  (englanniksi)
2. 1 2 3  28 Patrick Thoresen *jatkoaika.fi*. Jatkoaika. Viitattu 23. helmikuuta 2008.
3. ↑  Oilers Sing Young, Goulet and Thoresen *tsn.ca*.  31. toukokuuta 2006. Viitattu 23. helmikuuta 2008. (englanniksi)
4. ↑  Ryan Smyth's natural hat trick powers Oilers past Sharks 6–4 *NHL.com*.  13. lokakuuta 2006. National Hockey League. Viitattu 23. helmikuuta 2008. (englanniksi)
5. ↑  Falcons' Thoresen earns weekly honor *theahl.com*.  15. lokakuuta 2007. American Hockey League.  Arkistoitu 17.12.2007. Viitattu 23. helmikuuta 2008. (englanniksi)
6. ↑  Matheson, Jim: Oilspills *canada.com*.  7. helmikuuta 2008. The Edmonton Journal. Viitattu 23. helmikuuta 2008. (englanniksi)
7. ↑  Thoresen out of the NHL *Aftenposten*.  9. heinäkuuta 2008. Oslo:  Aftenposten Multimedia A/S. Viitattu 26. syyskuuta 2008. (englanniksi)
8. ↑  Thoresen lands with Lugano *Aftenposten*.  15. heinäkuuta 2008. Oslo:  Aftenposten Multimedia A/S. Viitattu 26. syyskuuta 2008. (englanniksi)
9. ↑  Scoring Leaders (pdf) IIHF. Viitattu 26. syyskuuta 2008. (englanniksi)